ऍ
ऍ मराठी भाषा का एक वर्ण है। ऍ और ऑ वास्तव देवनागरी में नहीं पाये जाते। वर्तमान में हिन्दी में ऑ वर्ण का उपयोग तो पूर्ण रूप से किया जाने लगा है, किन्तु ऍ का उपयोग अभी भी साधारणतः नहीं किया जाता है। ऍ वर्ण के उच्चारण को अन्तर्राष्ट्रीय ध्वन्यात्मक वर्णमाला (अ॰ध॰व॰) के ɛ चिह्न से लिखा जाता है। जो औपचारिक रूप से अर्धविवृत प्रसृत अग्रस्वर (open-mid front unrounded vowel) कहलाता है। इसका प्रयोग अधिकतर अंग्रेजी के शब्दों को लिखने के लिये किया जाता है। इसकी ध्वनि हिन्दी के शब्दों में भी पायी जाती है किन्तु प्रथानुसार उन्हें भिन्न प्रकार से लिखा जाता है।